寄子虡
作者：陸游
朝代：宋

paragraphs: 吾兒適淮壖，送之梅市橋。
三年安得過，思汝雙鬢凋。
今年當代歸，秋色已蕭蕭。
迎汝不憚遠，夢泝錢塘潮。
人事不可料，邑民挽歸橈。
郡牧部使者，交章聞之朝。
增秩復使留，此事久寂寥。
念汝未育子，大女方垂髫。
小女聞學行，想像扶床嬌。
汝少知讀易，外物莫能揺。
但願早舉孫，不必七葉貂。
歸来郎罷前，相從樂簞瓢。